യുവാവിനെ കൊന്ന് കനാലില് തള്ളിയ കേസ്: പ്രതിക്കുനേരെ തിരിഞ്ഞ് നാട്ടുകാര് ചക്കരക്കല്ല്: ചക്കരക്കല്ലില് യുവാവിനെ കൊന്ന് ചാക്കില്ക്കെട്ടി കനാലില് തള്ളിയ കേസില് കീഴടങ്ങിയ മുഖ്യപ്രതിക്കെതിരെ പ്രകോപിതരായി ജനം. മരംമുറി തൊഴിലാളി പ്രശാന്തി നിവാസില് പ്രജീഷിനെ കൊലപ്പെടുത്തിയ കേസിലെ പ്രതി അബ്ദുല് ഷുക്കൂറിനെ കാണാന് വൈകീട്ട് മൂന്നോടെ കുട്ടിക്കുന്നുമെട്ടയിലും മിടാവിലോട് കൊല്ലറത്തെ വീട്ടിലുമായി നിരവധിയാളുകളാണ് തടിച്ചുകൂടിയത്.കനത്ത സുരക്ഷയിലാണ് വൈകീട്ട് അഞ്ചോടെ ഷുക്കൂറിനെ പൊലീസ് തെളിവെടുപ്പിനായി വീട്ടിലെത്തിച്ചത്. നാട്ടുകാരും സുഹൃത്തുക്കളും പ്രതിയെ ആക്രമിക്കാന് നിരവധി തവണ ശ്രമം നടത്തി. എന്നാല്, പൊലീസ് വലയം തീര്ത്ത് രക്ഷപ്പെടുത്തുകയായിരുന്നു. അതേസമയം, പ്രജീഷിനെ കൊന്ന സ്ഥലമായ കുട്ടിക്കുന്നുമ്മല് മെട്ടയില് പൊലീസ് തെളിവെടുപ്പ് നടത്തിയില്ല. നാട്ടുകാരുടെ പ്രതിഷേധം ഉണ്ടാവുമെന്ന ഭയത്താലാണ് തെളിവെടുപ്പ് നടത്താതെ പ്രതിയെ പൊലീസ് സ്റ്റേഷനിലേക്ക് തിരിച്ചുകൊണ്ടുപോയത്. ശനിയാഴ്ച പുലര്ച്ച നാലിനാണ് ഷുക്കൂര് സ്റ്റേഷനില് കീഴടങ്ങാനെത്തിയത്. സി.ഐ എം.കെ. സത്യനാഥിെന്റ നേതൃത്വത്തിലുള്ള ചോദ്യം ചെയ്യലില്, കൊടുവാള് ഉപയോഗിച്ച് പ്രജീഷിനെ കഴുത്തിെന്റ പിന്നിലിടിച്ച് കൊല്ലുകയായിരുന്നുവെന്ന് പ്രതി സമ്മതിച്ചു. തുടര്ന്ന് തുണിയിലും ചാക്കിലും വരിഞ്ഞുമുറുക്കിയ മൃതദേഹം സ്കൂട്ടറില് കെട്ടി പൊതുവാച്ചേരി മണിക്കിയില് അമ്ബലത്തിന് സമീപത്തെ കരുണന് പീടികക്ക് മുന്നിലുള്ള കനാലില് തള്ളുകയായിരുന്നു. വൈകീട്ട് അഞ്ചിന് പ്രതിയെ മിടാവിലോട് അംഗന്വാടിക്ക് സമീപം റുബീന മന്സിലിലെ വീട്ടില് തെളിവെടുപ്പിന് കൊണ്ടുവന്നു. 45 മിനിറ്റോളം വീട്ടില് വെച്ച് പ്രതിയുടെ മൊഴി രേഖപ്പെടുത്തുകയും കൊല്ലാന് ഉപയോഗിച്ച നീളമുള്ള കത്തികള് വീട്ടില്നിന്ന് കണ്ടെത്തുകയും ചെയ്തു. കൊലപ്പെടുത്തിയതിനുശേഷം ആയുധം വീട്ടില് കൊണ്ടുവെച്ചതാണെന്ന് പ്രതി മൊഴി നല്കി. മര ഉരുപ്പടി കേസില് തനിക്കെതിരെ പരാതി നല്കിയതിനാലാണ് പ്രജീഷിനെ കൊലപ്പെടുത്തിയതെന്ന് സമ്മതിച്ചു. ഞായറാഴ്ച കോടതിയില് ഹാജരാക്കും.